Az EGT-Vegyesbizottság 96/2002 határozata

(2002. július 12.)

az EGT-megállapodás I. mellékletének (állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2002 június 25-i 79/2002 EGT-vegyesbizottsági határozat [1] módosította.

(2) A takarmányozás hatósági ellenőrzésének megszervezésére irányadó elvek megállapításáról szóló 95/53/EK tanácsi irányelv, valamint a takarmányozásról szóló 70/524/EGK, 96/25/EK és 1999/29/EK irányelv módosításáról szóló, 2001. július 23-i 2001/46/EK európai parlamenti és tanácsi irányelvet [2] be kell építeni a Megállapodásba.

(3) A takarmányozásban használt adalékanyagok értékelési iránymutatásának rögzítéséről szóló 87/153/EGK tanácsi irányelv módosításáról szóló, 2001. szeptember 17-i 2001/79/EK bizottsági irányelvet [3] be kell építeni a Megállapodásba.

(4) Az egy takarmány-adalékanyag új alkalmazásának ideiglenes, illetve egy takarmány-adalékanyag végleges engedélyezéséről szóló, 2001. október 12-i 2013/2001/EK bizottsági rendeletet [4] be kell építeni a Megállapodásba.

(5) A takarmány-adalékanyagokról szóló 70/524/EGK tanácsi irányelv egyes adalékanyagok engedélyének visszavonása tekintetében történő módosításáról szóló, 2001. november 14-i 2205/2001/EK bizottsági rendeletet [5] be kell építeni a Megállapodásba.

(6) A takarmány-adalékanyagok ideiglenes engedélyezéséről szóló, 2001. október 17-i 2200/2001/EK bizottsági rendeletet [6] be kell építeni a Megállapodásba.

(7) Az egy takarmány-adalékanyag 10 évre történő engedélyezéséről szóló, 2001. december 5-i 2380/2001/EK bizottsági rendeletet [7] be kell építeni a Megállapodásba.

(8) A 2001/79/EK irányelv a 2001/18/EK európai parlamenti és tanácsi irányelv [8] egy fogalommeghatározásán és egy a 2000/33/EK bizottsági irányelvre [9] utaló hivatkozáson alapul, melyek nincsenek beépítve a Megállapodásba, de amelyeknek beépítése megfontolás tárgyát képezi,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének II. fejezete a következőképpen módosul:

1. A 1. pont (70/524/EGK tanácsi irányelv) a következő francia bekezdéssel egészül ki:

"- 32001 R 2205: A Bizottság 2001. november 14-i 2205/2001/EK rendelete (HL L 297., 2001.11.15., 3. o.).";

2. Az 1. (70/524/EGK tanácsi irányelv), a 14a. (96/25/EK tanácsi irányelv) és a 31. (95/53/EK tanácsi irányelv) pont a következő francia bekezdéssel egészül ki:

"- 32001 L 0046: Az Európai Parlament és a Tanács 2001. július 23-i 2001/46/EK irányelve (HL L 234., 2001.9.1., 55. o.).";

3. A 2. pont (87/153/EGK tanácsi irányelv) a következő francia bekezdéssel egészül ki:

"- 32001 L 0079: A Bizottság 2001. szeptember 17-i 2001/79/EGK irányelve (HL L 267., 2001.10.6., 1. o.).";

4. A 32. pont (1999/29/EK tanácsi irányelv) a következő francia bekezdéssel egészül ki:

"- 32001 L 0046: Az Európai Parlament és a Tanács 2001. július 23-i 2001/46/EK irányelve (HL L 234., 2001.9.1., 55. o.).";

5. A melléklet az 1v. pontot (1334/2001/EGK bizottsági rendelet) követően a következő ponttal egészül ki:

"1w. 32001 R 2013: A Bizottság 2001. október 12-i 2013/2001/EK rendelete egy takarmány-adalékanyag új alkalmazásának ideiglenes, illetve egy takarmány-adalékanyag végleges engedélyezéséről (HL L 272., 2001.10.13., 24. o.).

1x. 32001 R 2200: A Bizottság 2001. október 17-i 2200/2001/EK rendelete a takarmány-adalékanyagok ideiglenes engedélyezéséről (HL L 299. 2001.11.15., 1. o.).

1y. 32001 R 2380: A Bizottság 2001. december 5-i 2380/2001/EK rendelete egy takarmány-adalékanyag 10 évre történő engedélyezéséről (HL L 321. 2001.12.6., 18. o.).";

6. A 6. pont (2697/2000/EGK bizottsági rendelet) szövegét el kell hagyni.

2. cikk

A 2001/46/EK és a 2001/79/EK irányelv, valamint a 2013/2001/EK, a 2200/2001/EK, a 2205/2001/EK és a 2380/2001/EK rendelet izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. július 13-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [10].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. július 12-én.

az EGT-Vegyesbizottság részéről

az elnök

G. S. Gunnarsson

[1] HL L 266., 2002.10.3., 24. o.

[2] HL L 234., 2001.9.1., 55. o.

[3] HL L 267., 2001.10.6., 1. o.

[4] HL L 272., 2001.10.13., 24. o.

[5] HL L 297., 2001.11.15., 3. o.

[6] HL L 299., 2001.11.15., 1. o.

[7] HL L 321., 2001.12.6., 18. o.

[8] HL L 106., 2001.4.17., 1. o.

[9] HL L 136., 2000.6.8., 90. o.

[10] Alkotmányos követelmények nem merültek fel.

--------------------------------------------------